गुरमेहर कौर को धमकी देने वाले गिरफ्तार हों : संघ
जालंधर| राष्ट्रीयस्वयंसेवक संघ ने मांग की है कि गुरमेहर कौर मामले की पूरी तरह निष्पक्षता से जांच हो और उनको धमकी देने के आरोपी को गिरफ्तार कर गुरमेहर को पूरी सुरक्षा दी जाए। संघ के प्रांत संघचालक बृजभूषण सिंह बेदी ने कहा है कि संघ विचारों की अभिव्यक्ति की स्वतंत्रता और महिला सम्मान के प्रति पूरी तरह संकल्पबद्ध है। प्रेस को जारी स्टेटमेंट में प्रांत संघचालक बेदी ने कहा कि संघ महिलाओं का सम्मान करने वाली उस भारतीय संस्कृति का पक्षधर है जिसका पालन करते हुए शिवाजी महाराज ने अपने शत्रु की प|ी को भी माता कह कर संबोधित किया था। किसी भी महिला या युवती के प्रति असम्मान जनक शब्दों का प्रयोग करना या धमकी देना हमारी संस्कृति के खिलाफ है। स. बेदी ने कहा कि सरकार को चाहिए कि इस मामले की गहराई से जांच की जाए और दोषी व्यक्ति वह चाहे किसी भी दल या संगठन से संबंधित हो, के खिलाफ विधि अनुसार कार्रवाई की जाए। उन्होंने जिला प्रशासन से भी मांग की है कि गुरमेहर कौर को पूरी तरह से सुरक्षा उपलब्ध करवाई जाए।
hin_Deva hin_Deva